google/wiki40b huggingface dataset:
Nikolai Raag

Nikolai Raag (6. detsember 1888 Skoblino, Staritsa vald, Pihkvamaa – 9. juuli 1983,Göteborg) oli Eesti õigeusu vaimulik.
Ta pühitseti peapiiskop Aleksei poolt Pihkva katedraalis diakoniks 15. aprillil 1912 ja preestriks 18. aprillil 1912.
1912–1917 oli ta Vedrilovo, 1917–1918 ja 1919–1941 Obinitsa ja 1942–1944 Antsla koguduse preester, Petseri praost 1935–1940, Petseri maavanem 1925–1927.
1944. aastal põgenes Nikolai Raag Saksamaale, alates 1948. aastast elas Rootsis. Sinodi liige 1948–1955, esimees 1963–1974, auesimees 1976–1983. Göteborgi koguduse preester 1956–1963, Rootsi Eestlaste Esinduse liige.
Munk

Mungad budismis

Ubashaka on buda munkluse esimene aste.
Getsul (mongoli gecül, tiibeti dge thsul) on teine munkluse aste hierarhias. Sinna juurde käib 36 mungatõotust ja tõotuse vastu võtnud munk on kohustatud elama kloostris.
Gelong (mongoli gelüng, tiibeti dge slong) on kolmas ja kõrgeim aste buda munkluses. Loetakse, et gelongi tõotuse andnud munk on saanud kõik vajalikud tarkused ja teadmised, et tegeleda budismi erinevate aspektidega. Inimene kes annab gelongi tõotused (neid on 253 keeldu ja käsku), on kohustatud kogu oma elu veetma kloostris.
3 (Tallinna trolliliin)

Mustamäe – Kaubamaja

Mustamäe, Raja, Keemia, Ehitajate tee, Liivaku, Vambola, Lepistiku, Siili, Linnu tee, Tedre, Koskla, Taksopark, Koidu, Tõnismägi, Vabaduse väljak, Kaubamaja.

Kaubamaja – Mustamäe

Kaubamaja, Vabaduse väljak, Tõnismägi, Koidu, Koskla, Tihase, Tedre, Linnu tee, Siili, Lepistiku, Vambola, Liivaku, Ehitajate tee, Keemia, Mustamäe.
Buena Vista maakond

Ajalugu

Maakond moodustati 15. jaanuaril 1851.
Gustav Thöni

Gustavo (Gustav) Thöni (sündinud 28. veebruaril 1951 Trafois) on Itaalia endine mäesuusataja, olümpiavõitja ja viiekordne maailmameister.
Thöni tuli 1972. aasta olümpiamängudel Sapporos olümpiavõitjaks suurslaalomis ja sai hõbemedali slaalomis nii 1972. kui 1976. aasta OM-il.
Maailmameistriks tuli Thöni slaalomis ja suurslaalomis 1974. aasta MM-il ning Alpi kahevõistluses 1972 ja 1976. aastal.
Maailma karikavõistluste üldkarika võitis Thöni neli korda aastatel 1971–1973 ja 1975. Suurslaalomi karika võitis ta kolm korda ja slaalomi karika kahel korral. Kokku sai ta MK-etappidel võitu nautida 24 korda.
Gustav Thöni onupoeg Roland Thöni sai 1972. aasta OM-il slaalomis pronksmedali.
Jan-Erik Enestam

Jan-Erik Enestam (sündinud 12. märtsil 1947  Västanfjärdis) on soomerootsi päritolu Soome poliitik.
Ta kuulub Rootsi Rahvaparteisse. Aastatel 1998 kuni 2006 oli ta Rootsi Rahvapartei esimees. Talle järgnes Stefan Wallin aastal 2007.
Tal on Turu Åbo Akademist politoloogia magistrikraad.
Aastatel 1978–1983 oli Enestam Västanfjärdi vallavanem ja aastatel 1983–1991 Põhjamaade Nõukogu projektijuht. Aastatel 1991–2007 oli ta Soome parlamendi (Eduskunta) liige ning 1995–2006 minister mitmes valitsuses.
2007–2013 oli Jan-Erik Enestam Põhjamaade Nõukogu peasekretär ehk presiidiumi sekretariaadi direktor.
Ýmnos eis tin Eleftherían

Ýmnos eis tin Eleftherían (Hümn vabadusele) (kreeka keeles Ὕμνος εἰς την Ἐλευθερίαν, Imnos is tin Eleftherian) on Dionýsios Solomósi 1823. aastal kirjutatud luuletus, mis koosneb 158 salmist ning on seatud Nikolaos Mantzarose muusikale.
1865 said kaks esimest salmi Kreeka riigihümniks ning hiljem ka Küprose Vabariigi hümniks.
Science Museum

Science Museum (inglise keeles Teadusmuuseum) on muuseum, mis asub Londonis South Kensingtoni linnaosas Exhibition Roadi tänaval.
Muuseum asutati 1857.
Muuseumi külastab igal aastal umbes 2,7 miljonit inimest.
Muuseumi kogudes on ligikaudu 300 000 eset.
Sissepääs on külastajatele tasuta.
Tõnu Möls

Tõnu Möls (sündinud 12. juunil 1939 Tartus) on eesti matemaatik ja bioloog, füüsika-matemaatikakandidaat (1973). Eesti Looduseuurijate Seltsi president aastatel 1994–2004.

Elukäik ja teadustöö

Aastal 1963 lõpetas ta Tartu Riikliku Ülikooli füüsikas, aastast 1966 oli sealsamas matemaatikateaduskonna õppejõud (aastast 1979 dotsent). Aastast 1989 on ta EPMÜ Zooloogia ja Botaanika Instituudi vanemteadur ja biomeetriarühma juhendaja. 
Ta on teinud teadustöid tõenäosusteoorias, matemaatilises statistikas, biomeetrias, bioloogias ja ökoloogias. Ta on arendanud välja uusi biomeetria ja teoreetilise bioloogia meetodeid.
Saksamaa LV jalgpallikoondis 1954. aasta jalgpalli maailmameistrivõistlustel

Saksamaa LV jalgpallikoondis 1954. aasta jalgpalli maailmameistrivõistlustel

Mängijad

Anton Turek
Fritz Laband
Werner Kohlmeyer
Hans Bauer
Herbert Erhardt
Horst Eckel
Josef Posipal
Karl Mai
Paul Mebus
Werner Liebrich
Karl-Heinz Metzner
Helmut Rahn
Max Morlock
Bernhard Klodt
Otmar Walter
Fritz Walter
Richard Herrmann
Ulrich Biesinger
Alfred Pfaff
Hans Schaefer
Heinz Kubsch
Heinrich Kwiatkowski

Treener

Sepp Herberger
A Merry Friggin' Christmas

"A Merry Friggin' Christmas" on 2014. aasta Ameerika Ühendriikide fantaasiafilm.
Dharamsala

Alam Dharamsala

Alam-Dharamsala on linna majanduskeskus.

Ülem-Dharamsala

Ülem-Dharamsala on Alam-Dharamsalast umbes 9 km kaugusel ja 460 m kõrgemal (kõrgus merepinnast 1700 m).
Seal on koloniaalstiilis hooned.
Ülem-Dharamsalas resideerib eksiilis praegune dalai-laama  Tenzin Gyatso, kes põgenes Tiibetist Indiasse 1959. Samuti on Dharamsalas Tiibeti eksiilvalitsuse residents. Seal elab rohkesti Tiibeti pagulasi.
Ülem-Dharamsalas on ka väike anglikaani kirik St. John of the Wilderness.

Kliima

Detsembris ja jaanuaris sajab lund. Temperatuur on  0 °C ja 14,5 °C vahel.
Suvel on sooja 22...38 °C.
Kõige soodsamad ajad linna külastamiseks on märtsist juunini ja septembrist novembrini.

Rännuteed

Dharamsalast saavad alguse mõned rännuteed, näiteks Triundile (3350 m) ja Inderhara kurule (4300 m) Dhauladhari mägedes. Lääne suunas on võimalik rännata Kareri külasse ja Kareri järve äärde  (3200 m).
Karlos Rinne

Karlos Rinne (17. juuni 1875 Kodasema vald – 28. mai 1936) oli eesti advokaat.
Ta lõpetas 1904. aastal Peterburi ülikooli.
Osales Vene-Jaapani sõjas, 1919 tuli Eestisse, oli kuni 1923. aastani sõjakoolis ajaloo lektor. 1922 tegi Tartu Ülikooli juures riigieksamid, 1923 siirdus kohtuametnikuks, 1925–1929 vandeadvokaadi abi, 1929–1936 vandeadvokaat Tallinnas.
68 (Berliin)

68 on Berliini trammiliin. National Geographic Society valis liini maailma kümne huvitavama marsruudi hulka.
Endla järv

Kirjeldus

Endla järv on 284,4 ha suur, asetsedes u 75 m kõrgusel merepinnast. Järve veetaset on korduvalt alandatud.
Järve kaldad on enamikus mudased, turbased ja raskesti ligipääsetavad, ainult kirde pool on ka kõvemat kallast. Seal asub järve ulatuv poolsaar koos Juta kiviga.
Endla järv on üks Eesti saarterohkemaid – seal on 34 saart .

Läbivool

Läbivoolujärv, kuhu suubub Mustjõgi ja mitmeid teisi kraave, samuti esineb allikaid. Väljavool toimub Räägu kanali kaudu Põltsamaa jõkke. Põltsamaa jõega ühendab järve ka Nava jõgi, mis võib sõltuvalt veetasemest voolata mõlemas suunas.

Kalastik

Kaladest esineb järves särge, ahvenat, haugi ja linaskit, vähem säinast, kokre, kiiska, lutsu ja viidikat.
Üks Eesti linnustikurikkamaid järvi.

Ajulugu

19. sajandi teisel poolel kaevati järve veetaseme alandamiseks ja ümbruskonna heinamaade kuivendamiseks Räägu kanal (ehk Uusjõgi) Endla järvest Sinijärve kaudu Põltsamaa jõkke ning rajati Nava jõele tamm, kuid loodimisvigade tõttu alanes veetase vaid 30 cm. 1950. aastatel läbi viidud kanali süvendamise tagajärjel langes veetase sedavõrd, et enamik Endlast kadus. Nava jõgi, mis varem võis sõltuvalt veetasemete erinevusest voolata mõlemas suunas, voolas nüüd vaid Endla poole. 1968. aastal rajati Sinijärvele algeline pais, mis Endla järve suures osas taastas. 1997. aastal ehitati sinna kindlam pais. Pärast seda voolab põhiosa Põltsamaa jõe veest järve mitteläbiva haru kaudu ja Nava jõgi võib jälle mõlemas suunas voolata.

Muud

Endla järve, täpsemalt järves asuvat Ahervaresaart, kasutati nõukogude ajal lendurite poolt sõjalise sihtmärgina ja järve heideti lennukipomme. 2017. aasta juulis leidsid keskkonnakaitseinspektorid Endla järvest Ahervaresaare juurest vene päritolu lennuki süütepommi ZAB-50 FP.
Johannes Kelder

Johannes Kelder (ka Hannes Kelder; 18. jaanuar 1919 – 27. detsember 1993 Tallinn) oli eestinäitleja, lavastaja ja liikumisjuht.
1940–1950. aastatel oli ta Endla teatri näitleja ja lavastaja.
1970. aastatel töötas ta Eesti NSV Rahvaloomingu Maja klubitöö teadusliku kabineti juhatajana.
VII üldtantsupeol (1963) oli ta rahvamängude juht.
Ta oli XVII üldlaulupeo (1969) stsenaariumi autor koos Aksel Pajupuuga.
Ta on maetud Rahumäe kalmistule.
Maarja Tali

Maarja Tali (sündinud 21. jaanuaril 1976) on eesti stilist ja moekunstnik.
Ta osales konkursi "Kaks takti ette" hooajal 1992–1993.
Ta on töötanud moeajakirjanikuna televisioonis ja kirjutavas meedias ning oli Moelennuk 2012 žüriiliige.
Vaikne park

Vaikne park on park Tallinnas Kesklinna linnaosas Magasini, Vaikse, Kodu ja Tare tänava vahelisel alal Veerenni asumis. 
Pargi suurus on 1,05 hektarit.
Ametlikult sai Vaikne park nime 12. aprillil 1996. Park on saanud nime Vaikse tänava järgi.
Mario Balotelli

Klubikarjäär

Mario Balotelli alustas karjääri klubis AC Lumezzane. 2005 ebaõnnestus tema üleminek FC Barcelonasse ja 2006 sõlmis klubi laenulepingu Milano Internazionalega. Lepingu järgi võis Internazionale jalgpalluri välja osta.
Balotelli debüteeris Serie A-s 16. detsembril 2007 Cagliari Calcio vastu mängus, mille Inter võitis 2:0. Juba järgmises mängus, mis toimus Itaalia karikavõistluste raames, lõi Balotelli kaks väravat Reggina Calcio vastu; mäng lõppes 4:1. Esimese värava Serie A-s lõi Mario 2008. aasta aprillis Atalanta BC vastu.
Augustis 2010 ostis jalgpalluri Inglismaa Premier League'i klubi Manchester City FC, mille peatreener Roberto Mancini oli Balotelliga Internazionales juba töötanud. Mario lõi värava debüütmängus, mis toimus UEFA Euroopa Liiga raames Rumeenia klubi FC Politehnica Timişoara vastu.
23. oktoobril 2011 lõi Balotelli kaks väravat mängus Manchester United FC-ga. Pärast esimese värava löömist näitas jalgpallur oma alussärki kirjaga "Miks alati mina?" ("Why always me?") ja sai kollase kaardi. City võitis mängu 6:1.
Kinnisvaramajandus

Kinnisvaramajandus on majandusharu, mis tegeleb kinnisvara arendamise, loomise, majandamise ning müümisega. Kinnisvaramajanduses rakendatakse kinnisvaraturule majandusteaduse tehnikaid. Selle eesmärk on kirjeldada, selgitada ning ennustada hinna, pakkumise ning nõudluse mustreid. Eluasememajandus on kinnisvaramajandusega lähedalt seotud, kuid väiksema ulatusega, keskendudes eluasemekinnisvaraturule. Kinnisvaramajandus uurib seevastu kogu sektorit mõjutavaid struktuurseid muutusi ja majandust.
Selleks et rakendada lihtsat nõudluse ja pakkumise analüüsi kinnisvaraturule tuleb teha mitmeid parandusi standardsetele mikroökonoomika põhimõtetele ja protseduuridele. Kindlasti tuleb teha muudatusi, et viia see vastavusse kinnisvaraturu omadustega.
Christopher Lloyd

Christopher Lloyd (õieti Christopher Allen Lloyd; sündinud 22. oktoobril 1938) on Ameerika Ühendriikide näitleja.
Kajsamoor

Kajsamoor on enne 2. maailmasõda Norras ehitatud ja tänaseni käigus olev 2-mastiline purjelaev.

Ajalugu

Laev on ehitatud 1939 Norras Aasheim og Valvatne laevatehases Sagvåg Sunnhordlandis algselt kaubalaevaks. Nimi pärineb vananorra mütoloogiast ja tähendab ligikaudses tõlkes “Tuuletrolli ema”.

Eestis

Eestis kasutati laeva lõbusõitudeks ja kodusadamaks oli Lennusadam Tallinnas. Kapten oli pikemat aega Herkki Haldre. 
31. mail 2015 avastas Tallinna lahel lõbusõidul olnud Kajsamoor juhuslikult ja päästis tugeva tuulega ümber läinud Delphia 24 tüüpi väikese purjejahi meeskonna.
Friedrich Brauell

Friedrich August Brauell (1807 – 1882) oli mikrobioloog, Tartu veterinaariakooli professor.
Friedrich Brauell õpetas Tartu veterinaariakoolis patoloogiat aastatel 1848–1868.
Friedrich Brauell kirjeldas Eestis töötades 1857. aastal oma teoses „Versuche und Untersuchungen Betreffend den Milzbrand des Menschen und Tiere“ ühena esimestest siberi katku tekitajat ja lõi nakkushaiguste diagnoosimise mikrobioloogilise meetodi.
Eesti Maaülikooli Zoomeedikumi kliinikus asub Brauelli pronksbareljeef.
Mesolóngi teine piiramine

Taust

Peale seda kui Otomanide esimene üritus linna 1822. aastal vallutada ebaõnnestus, võttis Shkodërist pärit paša Mustafa Reshiti ette järjekordse retke Kesk-Kreeka lääneossa. Ta liikus läbi Trikala linna kuni Karpenisi linnani, kus kreeklased tegid esimese katse tema edasitung peatada. Toimunud Karpenisi lahingus kaotasid paša väed küll 1200 sõdurit, kuid kreeklased kaotasid seal oma väejuhi Markos Botsarise. Kreeklaste teine ebaõnnestunud katse paša peatada leidis aset 1823. aasta 29. augustil Kaliakouda mäel, kus kreeklaste poolel hukkus 200 võitlejat.

Piiramine

Otomanide armee jõudis Mesolóngi ette ja alustas 20. septembril piiramist Mesolóngi laguuni mereteid kontrolliva Etolikó saare pommitamisega. Sellele järgnenud rünnak Etolikóle siiski ebaõnnestus.  
17. novembril õnnestus 250 kreeklasel Kitsos Tzavelase juhtimise all oma valdusse saada Otomanide toiduvaru. Toidunappuse ja haiguse tõttu lõpetas paša 20. novembril piiramise ja taandus.

Tagajärjed

Mesolóngi jäi peale piiramist Kreeka kontrolli alla. Mesolóngi vastupanu sai laiema tähelepanu osaliseks kui sinna saabus luuletaja Lord Byron, kes aga 1824. aasta aprillis seal malaariasse suri. Linna piirati ka kolmandat ja viimast korda: linn pidas Otomanide ja Egiptuse armee piiramisele vastu peaaegu aasta kuni alistumiseni 1826. aasta 10. aprillil.
Jagdaqi allringkond

Jagdaqi allringkond (hiina keeles) 加格达奇区, Jiāgédáqí Qū) on Hiina Rahvavabariigi Sise-Mongoolia autonoomse piirkonna Orotšooni autonoomse hošuuni osa Heilongjiangi provintsi Da Hinggan Lingi ringkonna halduse all.
Pindala on 1587 km² või 1400 km².
Allringkonna keskus on Jagdaqi (Jagdaqi suurvallas, 加格达奇镇).
Elanike arv on 155 000 (2003).
Sihtnumber on 165000.
Mumio

Mumio on Kesk-Aasia mäestikes leiduv mägivaik ehk mägipalsam, mille koostisse kuulub nii anorgaanilisi kui ka orgaanilisi aineid. Puhas mumio on musta või tumepruuni värvi vees täielikult lahustuv aine. Seda kasutatakse rahvameditsiinis mitmesuguste krooniliste haiguste (sealhulgas seedimishäired, neeruhädad, allergia, astma, naistehaigused, mitteparanevad haavad-haavandid) ja äkiliste vaevuste (luumurd, migreen, gripp) leevendajana.
Kasutamiseks lahustatakse mumio soojas vees (näiteks 2-3 grammi klaasitäie vee kohta) või segatakse meega ja tarvitatakse seespidiselt mitte üle 0,2 grammi ööpäevas. Haava serva võib niisutada mumio-lahusesse kastetud vatiga.
Suhkru- ja südamehaigetel ning ka teiste kroonilise haiguste tõttu sünteetilisi ravimed võtvatel inimestel ei soovitata mumioga ise end ravima hakata, sest ravimitel ja mumiol võivad olla ootamatud koosmõjud.
Ihu ja hingega internetis: kuidas mõista sotsiaalmeediat

Sisu

Raamat selgitab võrgutehnoloogiast vahendatud inimsuhtluse ja minaloome erinevaid tahkusid sidudes originaaluurimuste andmeid rahvusvaheliste uuringute tõlgendustega. “Ihu ja hingega internetis” on mõeldud kõigile, keda huvitab inimeseks olemine tänases digitaalselt rikastatud elukeskkonnas. Raamat juhatab lugeja selgelt ja mõistetavalt läbi digielu võtmemõistete, arutledes platvormilubavuste, muutuvate kultuurinormide, visuaalse eneseväljenduse, digitaalse minaloome, online-kogukondade, digitaalse kehalisuse ning kehtivaile tavadele vastuhakkamise üle.
Ehkki sellele, kuidas ja miks inimesed sotsiaalmeediat kasutavad, ei ole võrgutehnoloogiast palistatud ja kiirelt muutuvas maailmas ajatut ja universaalset vastust, pakub autor vajaliku ülevaate viimaste aastate teemakohastest teadusuuringutest, soovitab keeruka situatsiooni mõistmiseks sobivaid analüütilisi raamistikke ning illustreerib seda kõike empiiriliste andmetega. “Ihu ja hingega internetis” on inimkeskne, sotsiaalteaduslik käsitlus võrgustatud maailmas inimeseks olemise, suhtlemise ja suhestumise kogemustest ja tulemustest.

Autor

Dr. Katrin Tiidenberg on Tallinna Ülikooli Balti filmi, meedia, kunstide ja kommunikatsiooni instituudi sotsiaalmeedia ja visuaalkultuuri dotsent, järeldoktorant Taanis Aarhusi Ülikooli Kommunikatsiooni ja Kultuuri instituudis ning Eesti Noorte Teaduste Akadeemia liige. Tema teadustöö keskendub digitaalselt rikastatud suhtluse, visuaalse eneseesitluse ja mõlemaga seotud kultuuriliste normide uurimisele.
Greene'i maakond (Arkansas)

Ajalugu

Maakond moodustati 1833. aastal.
Brandon McMillan

Brandon McMillan (sündinud 22. märtsil 1990 Deltas, Briti Columbias) on Kanada jäähokimängija, kes mängib KHL-i klubis Riia Dinamo ründajana vasakul äärel.
Ta alustas klubikarjääri Western Hockey League'i klubis Kelowna Rockets. 2008. aastal valis Anaheim Ducks ta NHL-i draft '​is 85. valikuna. NHL-is debüteeris ta Ducksi meeskonnas hooajal 2010–11. NHL-is on ta mänginud veel Arizona Coyotesis (hooaegadel 2013–14 ja 2014–15) ning Vancouver Canucksis (hooajal 2014–15).
2015. aastal suundus ta Euroopasse. Hooajal 2015–16mängis ta Saksamaa kõrgliiga klubis ERC Ingolstadt. Alates hooajast 2016–17 on ta mänginud KHL-is. Esimesel hooajal mängis ta KHL-is Zagrebi Medveščaki ja Nižni Novgorodi Torpedo meeskonnas. Alates 2017. aastast mängib ta Riia Dinamos.
2010. aastal võitis ta Kanada kuni 20-aastate koondisega juunioride maailmameistrivõistlustel hõbemedali.
Klassikaline jaapani keel

Klassikaline jaapani keel (jaapani keeles 中古日本語 (chūko nihongo)) on Heiani ajastu (794–1185) jaapani keel.
See oli jaapani keele staadium vanajaapani keele ja keskjaapani keele vahel.
Sel ajal tekkisid silptähestikud hiragana ja katakana, nii et kirjutamine muutus lihtsamaks. Kirjandus lõi õitsele. Klassikalises jaapani keeles on kirjutatud "Genji monogatari", "Taketori monogatari" ja "Ise monogatari".
2006. aasta maailma karikavõistlused kergejõustikus

2006. aasta maailma karikavõistlused kergejõustikus olid 10. maailma karikavõistlused kergejõustikus, mis toimusid 16.–17. septembrini Ateenas. Võistlustel osalesid maailmajagude võistkondadest nii meeste kui ka naiste sarjas Aasia, Aafrika, Ameerika, Euroopa ja Okeaania ning riikide võistkondadena USA, Venemaa ja korraldajamaana Kreeka. Lisaks osales meeste sarjas veel Prantsusmaa ja naiste sarjas Poola.
Võistlustel said auhinnaraha alade kaheksa paremat. Võitjad said 30 000 USA dollarit, teiseks tulnud 15 000 dollarit ja kolmanda koha omanikud 10 000 dollarit. Maailmarekordi püstitaja sai 100 000 dollarit.

Mehed
Trükimeedia

Eestis

Esimene trükikoda Eestis asutati 1631. aastal Tartus. Tallinna jõudis esimene trükikoda 1634. aastal, kui Tallinna Gümnaasiumi juurde asutati trükikoda, kuhu asus tööle Christoph Reusner Stockholmist. Trükistes kasutati ladina ja gooti kirja.
Esimesel paastukuu päeval 1806 tuli äsja taasavatud Tartu Ülikooli trükikojast esimene eestikeelne ajaleht päismikuga «Ramato Kohto lubbaga Tarto maa rahwa Näddali-Leht».
1857 - Hakkab Johann Voldemar Jannseni juhatusel ilmuma nädalaleht Perno Postimees, mida ajaleht Postimees loeb oma ilmumise alguseks.
1989 - Asutatakse trükikoda Kroonpress, ostetakse trükimasin ja ehitatakse trükikoda. Trükikoda on tänapäeval Baltikumi juhtiv trükikoda.
1997 - Jaanuaris asutatakse Eesti Ajakirjade Kirjastus (Eesti Meedia osalus 33%), mis hakkab välja andma ajakirju: Eesti Naine, Stiil, Pere ja Kodu ning Favoriit.
2000 - Juunis ühendatakse Eesti Meedia ja Ekspress Grupi tabloidid ja ajakirjad.
Sünnivad SL Õhtuleht ja Ajakirjade Kirjastus.
Suuremad Ajalehed - Postimees, Õhtuleht, Eesti Päevaleht, Äripäev, Pärnu Postimees, Eesti Ekspress, Maaleht ning Delfi (veebiajaleht)
Suuremad Ajakirjad - Hooaeg, Kroonika, Kodu ja Aed, Eesti Naine, Kodukiri, Anne & Stiil ja Pere ja Kodu
Õhtuleht, Maaleht, Eesti Päevaleht, Eesti Ekspress ja Delfi kuuluvad kõik Baltimaade juhtivale meediakontsernile AS Ekspress Grupp. Samuti kirjastab Ekspress Meedia ajakirju Kroonika, Eesti Naine, Anne & Stiil, Tervis Pluss, Oma Maitse, Pere ja Kodu ning Jana.
Grisaille

Grisaille (prantsuse [ɡʁizaj] 'hall') on maaling, kus on kasutatud enamasti vaid hallikaid toone; camaieu erivorm. Grisaille-maalingud imiteerivad enamasti skulptuuri või reljeefi.
Andrus Suija

Andrus Suija (sündinud 20. aprillil 1945 Tartus) on eesti sõudja.
Ta lõpetas 1964 Tartu Kaugõppe Keskkooli ja 1973 TRÜ kehakultuuriteaduskonna. 
Alustas treeninguid 1960 TRÜ sõudebaasis Erich Seileri juhendamisel.

Isiklikku

Eha Suija (snd Abel) on tema abikaasa, Silja Suija on nende tütar.
Viiburi laht

Viiburi laht (vene keeles Выборгский залив, soome keeles Viipurinlahti) on Soome lahe kirdenurgas asuv laht, mis halduslikult asub Venemaal Leningradi oblastis. Laht on nime saanud selle põhjapoolseima osa kaldal asuva Viiburi linna järgi.
Viiburi lahte suubub Saimaa kanal.
Vaarikas

Levik ja kasvukohad

Harilik vaarikas on looduslikult levinud Lääne-, Kesk- ja Ida-Euroopas, Siberis, Kaukaasias ja Kesk-Aasias. Levilas kasvab ta tavaliselt viljakamatel, huumusrikastel muldadel, sageli esineb neid massiliselt raiestikel, metsasihtidel ja -servadel, lagendikel jm.

Kirjeldus

Püstine põõsas kasvab üldjuhul 1,0–1,5 (2,0) m kõrguseks, ladvaosa on tavaliselt lookas. Esimese aasta võrsed on kaetud väikeste harjastega. Lehtedeks on sulgjad liitlehed, mis on 12–20 cm pikkused, 10–13 cm laiad, 3–5 (7) lehekesega. Lehekesed on terava tipuga, piklik-munaja kujuga, kuni 8 (10) cm pikkused, laius kuni 4 cm, ümara või südakujulise alusega, ebakorrapärase saagja servaga, pealt peaaegu karvadeta, alt valgete pehmete karvadega.
Õied on valged, umbes 1 cm läbimõõduga, viietised, koondunud väikesearvuliselt õisikutesse. Vilju nimetatakse samuti vaarikaks. Vaarikas on bioloogiliselt määratluselt koguvili. Erinevalt murakast, irdub vaarika koguluuvili kergesti viljapõhjalt. Viljad on tavaliselt punased, kultuursortidel ka kollased.
Vaarika varred on enamasti ogalised ja seest suure säsiga. Varre eluiga kestab kaks aastat. Teisel aastal vars viljub ja siis kuivab.
Õied meeldivad mesilastele.

Kasvatamine

Hariliku vaarika erinevaid sorte kasvatatakse koduaedades ja ärilistes istandustes marjakultuurina. Vaarikas ja pampel ehk aedmurakas moodustavad muraka perekonnas eraldi alamperekonna.
Vaarikas annab kergesti juurevõsusid, mistõttu on ta aias üsna tülikas, levides kiiresti algselt kasvukohalt edasi.

Kasutamine

Vaarikas on väärtuslik põõsas, sest temast saab kasutada kõiki osi: lehti, varsi, õisi ja vilju. Vaarikalehetee alandab paistetust ning sellest tehtud kompress leevendab silmapõletikku.
Vaarika viljadel on meeldiv maitse ja aroom, mistõttu neid tarbitakse laialdaselt nii toorelt kui ka töödeldult. Viljad sisaldavad vähesel määral salitsüülhapet, millel on higistamaajav toime. Viljadest valmistatakse toor- ja keedumoosi, želeed, siirupit, mahla, likööri, veini jms.
Anammoks

Ajalugu

21. sajandi alguses valitses teadlaste seas arvamus, et ainsad lämmastikuärastuse võimalused on denitrifikatsioon ja akumulatsioon ookeani setetesse. Tänapäevaks on selgunud, et eksisteerib veel alternatiivseid protsesse. Kõige olulisem neist on anaeroobne lämmastiku oksüdatsioon (anammoks).
Juba aastast 1941 pakuti välja teooriaid, mis väitsid, et ammooniumi saaks oksüdeerida anaeroobselt. Austria teoreetiline keemik Engelbert Broda oli esimene, kes 1977. aastal märkas anaeroobse oksüdatsiooni võimalust. Ta avastas, et ammooniumi reaktsioon nitraadiga on Gibbsi vabaenergia arvutuste kohaselt energeetiliselt kasulik.
Esimene otsene tõend selle kohta leiti 1990. aastal ühes heitvee puhastusjaamas. Üheksa aastat hiljem tehti kindlaks ka seda läbi viivad mikroobid, kelleks osutusid hõimkonda Planctomycetale|Planctomycetes kuuluvad bakterid. Aastal 2002 leiti ka otseseid tõendeid selle protsessi kohta looduslikus keskkonnas.
Samaaegset ammooniumi eemaldamist ja lämmastiku tootmist vaadeldi tööstuslikus veepuhastusjaamas Hollandis 1986. aastal.